Document ID: /roh_data/filtered/fineweb-2-filterrobots_roh.jsonl.gz/43719

Peter Angelini è stà divers onns en il cussegl communal, er sco vicepresident, e lavura sco pur. Gian Andrea Bott è dapi il 2011 vicepresident, avant è el sta dus onns en il cussegl communal ed è medemamain pur. Durant dus onns è Gian Fadri Largiader stà en il cussegl communal e ha gì ulteriuras caricas en favur da la vischnanca. El lavura sco guardiaselvaschina.
Esser president communal da la vischnanca da S-chanf, per la populaziun da S-chanf e chattar il dialog cun ils da S-chanf, quai vuless Peter Angelini sco president communal. Sper il turissem vul el promover il commerzi, mastergn e l’agricultura. Ina ulteriura finamira è er da survegnir puspè in hotel ed in ustaria en vischnanca.
S
Sco vicepresident actual vul Gian Andrea Bott cuntinuar cun las lavurs cumenzadas, tegnair ensemen la populaziun da S-chanf. Plinavant è la reorganisaziun regiunala da gronda impurtanza ed er per el è in hotel ed ina ustaria en vischnanca in project che ha emprima prioritad.
In svilup adattà resguardond las finanzas vesa Gian Fadri Lagiader, il terz candidat sco finamira impurtanta. Plinavant posiziunar la vischnanca da S-chanf en la regiun Malögia, ina communicaziun averta cun la populaziun ed er cun la giuventetgna. In hotel ed ina ustaria è er per Gian Fadri Largiader ina finamira impurtanta.